LHBANK คงเป้าสินเชื่อปีนี้โต 15-20% หลัง H1/58 โตตามเป้า
LHBANK คงเป้าสินเชื่อปีนี้โต 15-20% หลัง H1/58 ยังโตได้ตามเป้า คาดกำไรลดลงจากปีก่อนมาที่ 20-25% จาก 34.5% หลังตั้งสำรองเพิ่ม
23 ก.ค. 2558

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK หรือ ธนาคารแลนด์ แอนด์ เฮาส์ ระบุว่า บริษัทคงเป้าหมายอัตรการเติบโตของสินเชื่อในปีนี้ไว้ที่ 15-20% หลังในช่วงครึ่งปีแรกที่ผ่านมายังคงโตได้ตามเป้า แต่คาดว่าอัตรากำไรสุทธิจะลดลงจากปีก่อนมาอยู่ที่ 20-25% จาก 34.5% ในปีก่อน เนื่องจากมีการตั้งสำรองเพิ่มขึ้นตามภาวะเศรษฐกิจ ขณะที่ตั้งเป้ารักษาหนี้ที่ไม่ก่อให้เกิดรายได้ (NPL) ปีนี้ไว้ที่  2% จากปีก่อนที่ 2.1-2.2% โดย NPL ครึ่งปีแรกอยู่ที่ 1.97%
สำหรับความคืบหน้าการหาพันธมิตรนั้น ขณะนี้ LHBANK อยู่ระหว่างเจรจาพันธมิตรใหม่ในต่างประเทศอีก 2-3 ราย ซึ่งมุ่งหวังให้มาช่วยเสริมงานด้านเทรดไฟแนนซ์ของธนาคาร